ΚΑΝΟΝΙΣΜΟΣ (ΕΟΚ) αριθ. 1757/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του κανονισμού (ΕΟΚ) αριθ. 2179/92 περί λεπτομερών κανόνων εφαρμογής των ειδικών μέτρων εισαγωγής υπέρ των Καναρίων Νήσων όσον αφορά τον καπνό

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 6 παράγραφος 2,

Εκτιμώντας:

ότι το άρθρο 6 του κανονισμού (ΕΟΚ) αριθ. 1601/92 προβλέπει καθεστώς απαλλαγής από δασμούς κατά την άμεση εισαγωγή στις Καναρίους Νήσους ποσότητας 20 000 τόνων ακατέργαστων ή ημικατεργασμένων καπνών που προορίζονται για την τοπική παρασκευή προϊόντων καπνού-

ότι, στον κανονισμό (ΕΟΚ) αριθ. 2179/92 της Επιτροπής της 30ής Ιουλίου 1992 περί λεπτομερών κανόνων εφαρμογής των ειδικών μέτρων εισαγωγής υπέρ των Καναρίων Νήσων όσον αφορά τον καπνό (3), το εμπόρευμα "απορρίμματα καπνού" δεν είχε ληφθεί υπόψη αν και ο κωδικός ΣΟ 2401 αναφέρεται στο άρθρο 6 του κανονισμού (ΕΟΚ) αριθ. 1601/92- ότι, για να αντιμετωπισθεί η κατάσταση αυτή για τις περιόδους από 1ης Ιουλίου έως 30 Ιουνίου των ετών 1992/93 και 1993/94, πρέπει να αναθεωρηθούν οι καθορισθείσες ποσότητες, όπως προβλέπεται στο άρθρο 1 δεύτερο εδάφιο του κανονισμού (ΕΟΚ) αριθ. 2179/92 μετά από αίτηση των ισπανικών αρχών-

ότι, έχοντας υπόψη την πείρα που αποκτήθηκε, πρέπει να καθοριστεί υψηλή εγγύηση-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 3 δεύτερη περίπτωση του κανονισμού (ΕΟΚ) αριθ. 2179/92, το ποσό "0,7 Ecu ανά χιλιόγραμμο" αντικαθίσταται από το ποσό "0,2 Ecu ανά χιλιόγραμμο".

Άρθρο 2

Στο παράρτημα του κανονισμού (ΕΟΚ) αριθ. 2179/92:

- παρεμβάλλεται η ακόλουθη νέα σειρά:

"2401 30 Απορρίμματα καπνού 0,28 700",

- στη σειρά "ex 2403 91 00 Ομογενοποιημένα ή ανασχηματισμένα καπνά ακόμη και υπό μορφή φύλλων ή δεσμίδων ", ο αριθμός " 400" αντικαθίστταται από τον αριθμό "600",

- στη σειρά "ex 2403 99 90 Διογκωμένα καπνά", ο αριθμός "1 500" αντικαθίσταται από τον αριθμό "1 300".

Άρθρο 3

Για την περίοδο από 1ης Ιουλίου 1993 έως 30 Ιουνίου 1994, το παράρτημα του κανονισμού (ΕΟΚ) αριθ. 2179/92 αντικαθίσταται από το παράρτημα του παρόντος κανονισμού.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται:

- όσον αφορά το άρθρο 2, για την περίοδο από 1ης Ιουλίου 1992 έως 30 Ιουνίου 1993,

- όσον αφορά τα άρθρα 1 και 3, από την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 378 της 23. 12. 1992, σ. 23.

(3) ΕΕ αριθ. L 217 της 31. 7. 1992, σ. 79.

ΠΑΡΑΡΤΗΜΑ

Προϊόντα που επωφελούνται δασμολογικής απαλλαγής κατά την απευθείας εισαγωγή τους στις Καναρίους Νήσους για την περίοδο από 1ης Ιουλίου 1993 έως 30 Ιουνίου 1994

/* ΠΙΝΑΚΕΣ: δείτε Ε.Ε. */

(1) Πραγματικώς διαθέσιμη ποσότητα που πρέπει να καθοριστεί βάσει της χρήσης των άλλων διακρίσεων (κωδικός ΣΟ), σε εφαρμογή του άρθρου 3 παράγραφος 2.

(2) Ο έλεγχος της χρήσης γι' αυτό τον ιδιαίτερο προορισμό γίνεται σε εφαρμογή των σχετικών κοινοτικών διατάξεων που θεσπίζονται στον τομέα αυτό.